روسیه بیلن اوکراین اورته سیده نتیجه سیده اوکراین ده کمیده 1563 نفر تینچ اهالی حیاتی نی یوقاتگن لیگی بیلدیریلدی.
بیرلشگن ملتلر تشکیلاتی انسان حق لری عالی کمیشنرلیگی تامانیدن بیریلگن بیاناتده, روسیه- اوکراین اوروشیده 24- فبروری دن 5- اپریل گه قدر کمیده 1563 نفر تینچ اهالی نینگ حیاتی نی یوقاتگن لیگی و 2 مینگ 213 کیشی نینگ ایسه یره لنگن لیگی معلوم قیلیندی.
اولگن و یره لنگن کیشی لر سانی نینگ بوندن هم آرتیغراق بولیشی نینگ ممکن ایکن لیگی بیلدیریلدی.
بیرلشگن ملتلر تشکیلاتی قاچقین لر بوییچه کمیشنرلیگی تامانیدن بیریلگن بیاناتده, اوکراین لیک مهاجر لر حقیده معلومات بیریلدی.
بیاناتده, 24- فبروری دن 5- اپریل گه قدر 4 میلیون 278 مینگ 789 نفر اوکراین لیک نینگ قوشنی اولکه لر گه اوتگن لیگی معلوم قیلیندی.
خوددی شوو کیشی لرنینگ یریمی دن کوپراغی نینگ پولند گه کیتگن لیگی بیلدیریلدی.
اوکراین لیک لرنینگ اینگ کوپ پولند (2 میلیون 490 مینگ 447), رومانیا (654 مینگ 825), مالدوا (399 مینگ 39), هنگری (398 مینگ 932) و سلواکیا (302 مینگ 417) گه کیتگن لیگی بیلدیریلگن بیاناتده, دونیتسک و لوهانسک منطقه لریدن هم فبروری آیی نینگ 21- و 23- کون لری آره سیده 113 مینگ کیشی نینگ روسیه گه اوتگن لیگی معلوم قیلیندی.
اوکراین دن قوشنی اولکه لر گه اوتگن یوز مینگلب اوکراین لیک نینگ بو ییردن باشقه اوروپا اولکه لری گه اوتگن لیگی بیلینماقده.
بیرلشگن ملت لر تشکیلاتی گه باغلیق کوچ تشکیلاتی هم اوکراین ایچیده 7,1 میلیون نفر تینچ اهالی نینگ مهاجر بولگن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
